**Sărută-mi dragostea din şoapte!**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sărută-mi dragostea din şoapte!

Sărută-mă lângă oglindă,

să văd iubirea dintre noi,

că aripi fine vor să-ntindă

luminile peste-amândoi!

Sărută-mi ochii ce primesc,

cu dragoste lumina vieţii,

când sunt închişi să îţi zăresc

în suflet taina frumuseţii!

Sărută-mă când este soare,

să strălucesc mereu apoi,

lumina lui să ne-nconjoare,

o viaţă-ntreagă, pe-amândoi!

Sărută-mă şi când e lună,

cu stele ce sclipesc în noapte,

să fim de-a pururi împreună,

sărută-mi dragostea din şoapte